Kim Naver

Karen-Margrethe «Kim» Naver (født 24. juni 1940 på Frederiksberg) er en dansk kunsthåndverker. 

Hun er utdannet i Frankrike og Danmark, i hjemlandet gikk hun i lære hos Lis Ahlmann og Vibeke Klint. Etter å ha etablert eget verksted i 1966 arbeidet hun med diverse former for brukstekstiler. Senere var hun tilknyttet Cotil og designfirmaet Paustian i tillegg til å designe smykker for Georg Jensens Sølvsmedie.

Hun har hatt en lang rekke utsmykkingsoppgaver i Danmark; blant annet til Jelling kirke, Danmarks Nationalbank og A.P. Møller. Hun har deltatt i flere utstillinger og er representert på Designmuseum Danmark.

Priser og utmerkelser 
Naver mottok Lunningprisen i 1970, Thorvald Bindesbøll-medaljen i 1982, ble tildelt Statens Kunstfonds hædersydelse i 1998 og utnevnt til ridder av Dannebrogordenen i 2000.

Ekteskap 
Hun har vært gift to ganger; første gang med skuespilleren Peter Steen og andre gang med arkitekt Mogens Breyen.

Referanser 

Statens Kunstfonds hædersydelse
Dannebrogordenen
Mottakere av Thorvald Bindesbøll-medaljen
Tekstilkunstnere
Personer fra Frederiksberg
Vevere